La bôla liyonêsa, la liyonêsa, lo juè liyonês ou ben la longe (per confusion avouéc lo juè provençâl de la pètanca), d’origina liyonêsa, est un sport d’èquipa en doblèta ou quadrèta, qu’est de betar lo més de bôles lo ples prôcho possiblo d’una petiôta sféra de bouesc que sèrvét de toche. Lo jouyor est terior ou ben pouentior. La Fèdèracion francêsa du sport-bôles comptâve 64 900 licenciês en 2009.